open-index/open-wikipedia-markdown huggingface dataset:
Xunta (homónimos)

**Xunta** pode referirse a:

; *Políica e administración*

* **Xunta de Goberno**, nome de diversas institucións históricas e contemporáneas en España e Hispanoamérica.
* **Xunta Democrática**, organismo político creado en 1975 polo Partido Comunista de Galicia (PCG) como reflexo da *Junta Democrática* promovida polo PCE no ámbito do Estado español.
* **Xunta Militar**, un goberno formado por militares.
* **Xunta pola Defensa de la Llingua Asturiana**, organización asturiana que procura a oficialidade do idioma asturiano e promove o seu uso e ensinanza.
* **Xuntas Galegas pola Amnistía**, organización galega de defensa dos dereitos das persoas presas, en especial as vinculadas co independentismo galego.

; *Tecnoloxía*

* **Xunta**, elemento que pon en contacto dúas pezas e que, paradoxalmente, pode servir tanto para unir como para separar.
** **Xunta de estanqueidade**, unha forma de tapa para selar conexións, por exemplo, a xunta da cabeza (dun motor de explosión). Neste caso, a xunta *une* as pezas para evitar fugas.
** **Xunta de dilatación**, elemento elástico que se intercala nas estruturas arquitectónicas de gran tamaño para evitar a súa fragamentación pola dilatación e contracción das mesmas debidas aos cambios de temperatura. Neste caso, xunta *separa* as pezas para evitar roturas non controladas.
** **Xunta**, pequeno espazo que queda entre as superficies dos perpiaños ou os ladrillos nunha construción.

; *Outras*

* **Xunta Central Falleira** (en valenciano *Junta Central Fallera*), organismo que regula e coordina a festa das fallas na cidade de Valencia.

## Notas
Arco arterial dorsal do carpo

miniatura|250px|Arterias do antebrazo
O **arco arterial dorsal do carpo** é unha formación vascular da man, que abastece a parte dorsal do carpo. Está constituído pola arteria dorsal carpal radial e pola arteria dorsal carpal cubital. Está conectado á arteria interósea anterior e á arteria interósea posterior. Do arco xorden tres arterias dorsais do metacarpo.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Yothu Yindi

**Yothu Yindi** (*Neno e nai* en lingua yolŋu) é un grupo musical australiano fundado en 1986. Está formado por membros aborixes australianos e por membros *balanda* (non aborixes). Os membros aborixes proveñen de preto de Yirrkala na Terra de Arnhem no Territorio do Norte. Os membros fundadores inclúen a Stuart Kellaway ó baixo, Cal Williams á guitarra, Witiyana Marika ó *manikay* (coro tradicional), *bilma* (semellantes ás claves) e baile, Milkayngu Mununggurr ó *yidaki* (didgeridoo), Geoffrey Gurrumul Yunupingu ó teclado, guitarra e percusión, e Mandawuy Yunupingu, cantante, guitarra e líder do grupo (até o seu pasamento en 2013, actualmente o vocalista é Yirrnga Yunupingu).

## Discografía 
**Álbums**
* *Homeland Movement* (1989)
* *Tribal Voice* (1991)
* *Freedom* (1993)
* *Birrkuta - Wild Honey* (1996)
* *One Blood* (1999)
* *Garma* (2000)

## Membros actuais e antigos 
* Andrew Bellety &mdash; tambores
* Hughie Benjamin &mdash; tambores
* Jodie Cockatoo Creed &mdash; voz
* Sophie Garrkali &mdash; baile
* Natalie Gillespie &mdash; voz
* Julie Gungunbuy &mdash; baile
* Ben Hakalitz &mdash; tambores
* Stuart Kellaway &mdash; baixo
* Banula Marika &mdash; voz, baile
* Bunimburr Marika &mdash; *yidaki* (didgeridoo)
* Witiyana Marika &mdash; *manikay* (cancións tradicionais), *bilma* (semellantes ás claves), baile
* Milkayngu Mununggurr &mdash; *yidaki*
* Tom Neil &mdash; harmónica/ferriños
* Baruka Tau-Matagu &mdash; teclado
* Cal Williams &mdash; guitarra
* Bart Willoughby &mdash; tambores
* Galarrwuy Yunupingu &mdash; voz, *bilma*, guitarra
* Gapanbulu Yunupingu &mdash; *yidaki*
* Gavin Makuma Yunupingu &mdash; *yidaki*, *bilma*, voz
* Geoffrey Gurrumul Yunupingu &mdash; teclado, guitarra, percusión, *yidaki*, voz
* Mandawuy Yunupingu &mdash; guitarra
* Mangatjay Yunupingu &mdash; baile
* Narripapa Nicky Yunupingu &mdash; *yidaki*, baile (morto o 23 de xullo de 2008)

## Notas 
## Véxase tamén 
### Ligazóns externas 
* Páxina oficial Yothu Yindi
* The Yolngu
* Garma Festival
* Australianscreen online.
* Yothu Yindi en Discogs.
Bandeira das Antillas Neerlandesas

A **bandeira das Antillas Neerlandesas** consiste nun pano branco, cunha franxa vertical vermella no medio da bandeira, e cruzando sobre esta unha franxa horizontal azul da mesma anchura, tamén centrada. No centro da banda azul, aparecen cinco estrelas de cinco puntas, dispostas en forma oval. Estas cinco estrelas representan as cinco illas de Bonaire, Curaçao, Saba, Santo Eustaquio, e San Martiño.

## Bandeiras das illas 

Ficheiro:Flag of Bonaire.svg|Bandeira de Bonaire
Ficheiro:Flag of Curaçao.svg|Bandeira de Curaçao
Ficheiro:Flag of Saba.svg|Bandeira de Saba

## Bandeira do Gobernador das Illas 

Ficheiro:Flag of the Governor of the Netherlands Antilles (1966–1986).svg|1959-1986
Ficheiro:Flag of the Governor of the Netherlands Antilles (1986–2010).svg|1986-2010

## Véxase tamén 
### Ligazóns externas 
* Bandeira de Antillas Neerlandesas en Flags of the World
Bandeira de Guadalupe

A **bandeira de Guadalupe**, un departamento de ultramar francés é a bandeira tricolor de Francia.

miniatura|dereita|150px|Escudo de Pointe-à-Pitre, estendido como símbolo non oficial de toda a illa

Existe unha bandeira, de uso non oficial que é un estandarte no que figuran os elementos do escudo de armas de Pointe-à-Pitre, unha das cidades máis importantes da illa, como símbolo que representa a toda a illa. Consiste nun pano de cor negra (en ocasións vermello) no que aparece representado o sol de cor dourada, acompañado por unha cana de azucre verde. Na parte superior figura unha franxa horizontal de cor azul que contén tres flores de lis.

## Outras bandeiras 

>
Ficheiro:Flag of Guadeloupe (local).svg|Bandeira de Guadalupe. Uso non oficial.
Ficheiro:Flag of Guadeloupe (local) variant.svg|Bandeira non oficial. Variante vermella.
Ficheiro:Flag of Guadeloupe (UPLG).svg|Bandeira non oficial proposta pola UPLG.

## Véxase tamén 
### Ligazóns externas 
* Bandeira de Fuadalupe en Flags of the World
Matilde Camus

**Aurora Matilde Gómez Camus** ou **Matilde Camus**, nada en Santander o 26 de setembro de 1919 e finada no mesmo lugar o 28 de abril de 2012 foi unha poeta cántabra en lingua castelá.

Algúns dos seus poemas foron traducidos ao italiano.

## Traxectoria 
## Poesía 

* *Voces* (1969). 
* *Vuelo de estrellas* (1969). 
* *Manantial de amor* (1972). 
* *Bestiario poético* (1973). 
* *Templo del Alba* (1974). 
* *Siempre mor* (1976). 
* *Cancionero de Liébana* (1977). 
* *Corcel en el tiempo* (1979). 
* *Perfiles* (1980). 
* *He seguido tus huellas* (1981). 
* *Testigo de tu marcha* (1981). 
* *Testimonio* (1982). 
* *La preocupación de Miguel Ángel* (1982). 
* *Tierra de palabras* (1983). 
* *Coral montesino* (1983). 
* *Raíz del recuerdo* (1984). 
* *Cristales como enigmas* (1985). 
* *Sin teclado de fiebre* (1986). 
* *Santander en mi sentir* (1989). 
* *Sin alcanzar la luz* (1989). 
* *El color de mi cristal* (1990). 
* *Tierra de mi Cantabria* (1991).
* *Amor dorado* (1993). 
* *Ronda de azules* (1994).
* *Vuelo de la mente* (1995). 
* *Reflexiones a medianoche* (1996). 
* *Mundo interior* (1997). 
* *Fuerza creativa* (1998). 
* *Clamor del pensamiento* (1999). 
* *Cancionero multicolor* (1999). 
* *La estrellita Giroldina* (1999). 
* *Prisma de emociones* (2000). 
* *Vivir, soñar, sentir* (2005).
* *Cancionero de Liébana* (2006).
* *Motivos alicantinos*.

## Véxase tamén 
### Ligazóns externas 
* Web oficial, www.matildecamus.com
Mikhail Bakhtin

**Mikhail Mikhailovich Bakhtin** (en ), nado en Orel o 17 de novembro de 1895 e finado en Moscova o 7 de marzo de 1975, foi un pensador, filósofo, crítico literario e semiólogo ruso que tivo unha influencia significativa no pensamento occidental en teoría literaria, ética, filosofía da linguaxe e como teórico da cultura e arte europea.

## Traxectoria 
Bakhtin medrou en Vilnius e Odesa, estudou filoloxía e literatura clásica na Universidade de San Petersburgo. Xa en 1918 Bakhtin comezou a formar a súa propia escola de pensamento, nesa data formáronse o que se deu en coñecer como o círculo Bakhtin, e que eran xuntanzas de intelectuais que compartían gran variedade de intereses como a filosofía alemá, a física contemporánea, e cuestións significativas na vida social e máis especificamente na creación artística, poñendo en valor o xeito que a linguaxe rexistraba os conflitos entre os grupos sociais. Os seus escritos inspiraron especialistas que traballaron en diferentes campos (marxismo, semiótica, estruturalismo, crítica relixiosa) e máis en disciplinas tan diversas como crítica literaria, historia, filosofía, antropoloxía e psicoloxía. Malia que Bakhtin participou nos debates sobre estética e literatura que tiveron lugar na Unión Soviética da década de 1920, a súa posición non se coñecería ben ata que o redescubriron os eruditos rusos da década de 1960, xa que debido á purgas de Stalin arrestárono en 1929 pasando os seis anos seguintes desterrado en Kustanai (Kazakhstán). Durante o ano 1929 e mentres permanecía detido nun hospital editouse o primeiro libro que publicaba co seu nome, *ПРОБЛЕМЫ ТВОРЧЕСТВА ДОСТОЕВСКОГО* ("Problemas na arte de Dostoievski") e foi precisamente a súa reedición en 1963 a que marcaría o seu redescubrimento.

## Notas
Gossos

**Gossos** (que significa *Cans* en galego) é unha banda musical das máis populares no coñecido como Rock català. Destacou dende os seus comezos pola súa música totalmente acústica, con só guitarras e baixo até o ano 2002, cando se lles une ó grupo Santi Serratosa, batería. Será nese mesmo ano cando se vai iniciar unha electrificación do seu son que acadou un grao de madurez que se reflicte no seu disco en directo 'A l'Auditori', gravado no 2008.

## Membros 
* Natxo Tarrés - voz e guitarra
* Roger Farré - voz e baixo
* Juanjo Muñoz - voz e guitarra
* Oriol Farré - voz e guitarra
* Santi Serratosa: batería (a partir do 2002)

## Discografía 
* Gossos (1993) 
* En privat (1996) 
* Metamorfosi (1997) 
* Directament (1998) 
* De viaje (2000) 
* Cares (2001) 
* El jardí del temps (2003)
* 8 (2005)
* Oxigen (2007)
* Dia 1 (2010)
* 69 (2011)

## Outros proxectos 
Juanjo Muñoz tamén forma parte de Menaix a Truà xunto con Cris Juanico dos agora xa disoltos Ja t'ho diré e Toni Xuclà. Asemade, Natxo Tarrés forma parte dun grupo de experimentación sonora e musical chamado *Gaia*, baseado na música electrónica.

## Véxase tamén 
### Ligazóns externas 
* Gossos.cat
* Discografía e letras de Gossos
Gurrumul

***Gurrumul*** é o álbum de debut de Geoffrey Gurrumul Yunupingu, editado en Australia no ano 2008. As cancións están en lingua yolŋu e en inglés. En outubro de 2010 foi situado no posto número 30 entre os mellores álbums musicais australianos no libro titulado *100 Best Australian Albums*.

## Listaxe de cancións 
Todas elas escritas polo propio artista.
# "Wiyathul"
# "Djarimirri"
# "Bapa"
# "Gurrumul History (I Was Born Blind)"
# "Marrandil"
# "Marwurrumburr"
# "Galiku"
# "Baywara"
# "Gathu Mawula"
# "Galupa"
# "Wirrpangu"
# "Wukun"

## Notas
Bandeira das Illas Virxes Estadounidenses

A **bandeira de Illas Virxes Estadounidenses**, un territorio ultramarino baixo dependencia estadounidense, é un pano de cor branca na que aparecen as iniciais do territorio: "V" "I" en cor azul; no centro, a aguia estadounidense representada en amarelo co escudo das barras e as estrelas dos Estados Unidos; na súa gadoupa dereita sostén unha póla de loureiro e na esquerda terma de tres frechas azuis.

## Véxase tamén 
### Ligazóns externas 
* Bandeira de Illas Virxes Estadounidenses en Flags of the World
Rrakala

***Rrakala*** é o segundo álbum de Geoffrey Gurrumul Yunupingu, editado en Australia o 8 de abril de 2011. A diferenza do anterior, neste álbum presenta unha música máis madura e menos pesimista. As cancións reprodúcense con instrumentos máis modernos.

## Listaxe de cancións 
# "Gopuru"
# "Mala Rrakala"
# "Bayini"
# "Baru"
# "Ya Yawirriny"
# "Djilawurr"
# "Warwu"
# "Djotarra"
# "Bakitju"
# "Djomula"
# "Wulminda"
# "Banbirrngu"
Corrinoide

[miniatura|dereita|200px|Anel de corrina, numerado segundo o estándar da IUPAC de 1975. Nótese que para que haxa coherencia co sistema de numeración da [porfirina, non hai posición 20 (a porfirina ten un carbono máis). As posicións 21-24 eran numeradas como 20-23 na literatura científica anterior.]]
[miniatura|200px|Vitamina B12 ([cianocobalamina).]]
Os **corrinoides** son un grupo de compostos baseados no esqueleto da corrina , un sistema cíclico que contén catro aneis pirrol (tetrapirrol) similar ás porfirinas. Entre estes compostos están os baseados na octadeshidrocorrina, que ten o nome común de corrol.

As cobalaminas (vitamina B12) son os membros máis coñecidos deste grupo. Outros exemplos salientables son o ácido cobirínico e a súa hexaamida ácido cobírico (ou cobirinamida) ; e o ácido cobínico e a súa hexaamida cobinamida; e o ácido cobámico e a cobamida.

Os compostos que conteñen o prefixo "Cob-" (e *non* **cor**rina) son derivados con cobalto, e poden incluír no seu nome o seu estado de oxidación en números romanos, como, por exemplo, "Cob(II)alamina". Cando o cobalto é substituído por outro metal ou por hidróxeno, o nome cambia en consecuencia; por exemplo, ácido ferrobámico (con ferro) ou ácido hidroxenobámico (con hidróxeno).

## Notas 
## Véxase tamén 
### Ligazóns externas 
* MeshName - Corrinoids http://www.nlm.nih.gov/cgi/mesh/2011/MB_cgi?mode=&term=Corrinoids
* "The Nomenclature of Corrinoids" at chem.qmul.ac.uk
Antonio Mingote

[miniatura|dereita|Debuxo de Mingote en Retiro ([Metro de Madrid).]]
**Ángel Antonio Mingote Barrachina**, 1º Marqués de Daroca, nado o 19 de xaneiro de 1919 en Sitges (Barcelona) e finado en Madrid o 3 de abril de 2012, foi un debuxante, escritor e xornalista español.

## Traxectoria
Estudou no IES Vega del Turia, en Teruel. Foi membro da Real Academia Española.
## Algunhas obras 
* *El conde sisebuto*
* *Historia de la gente*
* *Historia de Madrid*
* *Historia del traje*
* *Hombre solo*
* *Hombre atónito*
* *Historia del mus*
* *Las palmeras de cartón*
* *Mi primer Quijote*
* *Patriotas adosados*

## Véxase tamén
Os sete samurais

é un filme xaponés dirixido por Akira Kurosawa que se estreou en 1954.

## Sinopse 
No Xapón do século XVI, os campesiños dunha pequena aldea deciden contratar sete samurais para que os protexan dunha banda de ladróns que rouban as súas colleitas.

## Personaxes 
### Os sete samurais 
* Takashi Shimura como . O líder do grupo e o primeiro en ser recrutado polos campesiños.
* Isao Kimura como . Un xove e inexperto guerreiro. Vén dunha caste de samurais e quere ser o discípulo de Kambei.
* Yoshio Inaba como . Mestre arqueiro recrutado por Kambei. Segundo ó mando do grupo, axudou a artellar o plan para defender a aldea.
* Daisuke Katō como . No pasado foi o tenente de Kambei, e vólvense atopar por sorte nun pobo.
* Minoru Chiaki como  Recrutado por Gorōbei.
* Seiji Miyaguchi como . Inicialmente rexeita a oferta de Kambei de ingresar no grupo, pero logo cambia de parecer.
* Toshirō Mifune como . Un temperamental e camorrista samurai, que se une ó grupo sen que ninguén llo ofrecese. Séntese identificado coa loita dos aldeáns porque a súa vila e familia tamén foron destruídos cando era pequeno.

### Aldeáns 
* Kokuten Kodo como Gisaku 儀作
* Bokuzen Hidari como Yohei 与平 
* Kamatari Fujiwara como Manzō 万造
* Keiko Tsushima como Shino 志乃
* Yoshio Tsuchiya como Rikichi 利吉
* Yukiko Shimazaki como A muller de Rikichi
* Yoshio Kosugi como Mosuke 茂助

### Bandidos 
* Shinpei Takagi como O xefe dos bandidos
* Shin Ōtomo como Segundo ó mando dos bandidos
* Toshio Takahara como O bandido do mosquete
* Masanobu Ōkubo como Bandido do tellado

## Galardóns e nomeamentos 
* 1954: Festival de Venecia: León de Prata (director). Nomeado ó León de Ouro (filme).
* 1956: 2 nomeamentos ó Oscar: Mellor dirección artística (branco e negro), vestiario (branco e negro).
* 1956: 3 nomeamentos ó BAFTA.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Bandeira de Porto Rico

A **bandeira de Porto Rico** consiste en cinco franxas horizontais, tres vermellas e dúas brancas alternadas, e superposto sobre as franxas un triángulo equilátero azul, un de cuxos lados forma o extremo da bandeira a carón do mastro. A cor do triángulo é azul. Sobre o triángulo vai superposta unha estrela branca de cinco puntas, colocada de tal xeito que unha das súas puntas sinala cara a arriba.

A bandeira deseñouse durante a última década do século XIX como insignia dos separatistas portorriqueños residentes na cidade de Nova York. A identidade do autor do deseño foi motivo de debate, mencionándose entre os seus posibles autores ós patriotas portorriqueños José de la Matta Terreforte, Antonio Vélez Alvarado, Manuel Besosa e o poeta guerrilleiro Francisco Gonzalo (Pachín) Marín. Porén, unha carta do 20 de maio de 1923, escrita por Terreforte establece que foi Pachín Marín quen lle propuxo a Terreforte dende Xamaica o deseño da bandeira.

## Outras bandeiras 
## Bandeiras dos municipios 
## Bandeiras políticas de Porto Rico 
## Véxase tamén 
### Ligazóns externas 
* Bandeira de Porto Rico en Flags of the World
Bandeira de Martinica

A **bandeira de Martinica** consta dun triángulo vermello no polipasto, con dúas bandas horizontais, a superior verde e a inferior negra. Foi adoptada o 2 de febreiro de 2023. A bandeira de Francia, o seu país matriz, tamén ondea con carácter oficial debido ao status de Martinica como departamento/rexión de ultramar francés. A asemblea de Martinica ondea unha bandeira co logotipo da colectividade para representar o goberno.

En 2018, a asemblea celebrou un concurso para crear unha bandeira e un himno para a illa, pero 2 anos e medio despois da presentación dos gañadores, a bandeira e o himno foron anulados polo tribunal administrativo local, xa que o método da súa selección non se considerou dentro das responsabilidades do concello. Entón, en 2022, a illa comezou unha nova votación pública sobre unha bandeira e un himno oficiais. Os gañadores anunciáronse o 16 de xaneiro de 2023, mais o deseño da bandeira seleccionada retirouse da consideración a petición do deseñador tras acusacións de plaxio. Pola contra, decidiuse que o deseño do segundo lugar, unha bandeira usada polos nacionalistas, sería considerado para a súa adopción o 2 de febreiro de 2023. Foi aprobado pola asemblea con 44 votos a prol e unha abstención.

## Bandeira da serpe 
miniatura|dereita|Deseño da serpe, do século XVIII.
A bandeira da serpe foi creada o 4 de agosto de 1766 e deixou de usarse en 1790 a raíz da Revolución francesa. Case douscentos anos despois recuperouse para uso non oficial, xa que o símbolo oficial da illa, un departamento de ultramar francés era até 2023 a bandeira tricolor francesa.

A bandeira da serpe deriva da antiga bandeira usada pola mariña mercante francesa durante o século XVIII ata a adopción da bandeira tricolor. É un pano de cor azul cuarteado por unha cruz branca. En cada cuadrante aparece representada unha serpe branca con forma de L invertida (máis visible no deseño do século XVIII que no actual). As serpes teñen forma de L porque Martinica dependía de Santa Lucía antes de que esta última se convertese nunha colonia do Reino Unido.

## Outras bandeiras 

Ficheiro:Bandera del MIM.svg|Bandeira do Movemento Independentista de Martinica.
Ficheiro:MARTINIQUE TAEKWONDO DRAPEAU.svg|Bandeira da delegación de Martinica nos torneos internacionais de taekwondo.
Ficheiro:Case-Pilote.jpg|Bandeira de Francia no concello de Case-Pilote.

## Notas 
## Véxase tamén 
### Ligazóns externas 
* Bandeira de Martinica en Flags of the World
Escudo das Illas Marshall

O **escudo das Illas Marshall** é de forma redonda. Ten como elemento central un anxo coas ás estiradas. Darredor do anxo, comezando por arriba e seguindo o sentido das agullas do reloxo temos:
* unha estrela de 24 puntas, representando os concellos da República, con catro puntas principais que simbolizan os atois de Majuro (a capital), Jaluit, Wotje e Kwajalein;
* os raios representan a bandeira;
* unha rede de pesca, xa que o peixe é o alimento principal das illas;
* unha canoa de vela que navega sobre o océano, que ocupa a parte inferior esquerda do escudo; acompañada de fragatas, paxaros típicos do arquipélago;
* baixo o anxo, hai unha carta náutica tradicional das Marshall, e baixo esta a verba *Seal* ('selo', en inglés) nunha fita;
* logo hai unha illa plana con cocos;
* e finalmente, entre a á dereita do anxo e o raio que sal del, atópase un *deka in nin*, cacharro feito dunha cuncha xigante que a poboación das illas empregaba para traballar as follas de *Pandanus*.

Arrodeando o selo, na súa parte superior lese en inglés *Republic of the Marshall Islands* ('República das Illas Marshall'), e na parte inferior está escrito en marshalés *Jepilpin ke Ejukaan*(*Logro por Medio do Esforzo Conxunto*)
O contorno exterior está formado por dúas cadeas unidas, que simbolizan as dúas cadeas de illas de Ratak e Ralik.

## Notas
Lingua marshalesa

O **marshalés** é unha lingua da familia malaio-polinesia falada na República das Illas Marshall, onde ten status de lingua oficial.

### Consoantes 
O marshalés posúe 22 consoantes:

## Notas 
## Véxase tamén
### Outros artigos 
* Wikipedia en marshalés

### Ligazóns externas
*O marshalés no Ethnologue
Bandeira das Illas Marshall

A **bandeira das Illas Marshall**, unha nación situada no océano Pacífico, foi adoptada cando o país comezou a exercer o seu autogoberno, o 1 de maio de 1979. É un Estado soberano (independente) desde 1990.

As Illas Marshall formaron parte do Territorio en Fideicomiso das Illas do Pacífico, que estaba administrado polos Estados Unidos.

Nesta bandeira aparecen representadas simbolicamente as illas que conforman o país dentro do océano. A franxa ascendente colocada en diagonal representa o ecuador, a estrela branca situada na parte superior da bandeira simboliza este arquipélago situado no Hemisferio Norte. As cores laranxa e branca representan, respectivamente, a coraxe e a paz e tamén as dúas cadeas de illas do arquipélago das Illas Marshall: Ratak Chain e Ralik Chain. A estrela branca posúe vinte e catro puntas, unha por cada distrito electoral do país.

A bandeira das Illas Marshall foi deseñada por Emlain Kabua, que foi primeira dama da República.

## Bandeiras históricas 

Ficheiro:Flag of the United States.svg|23px|Bandeira histórica Bandeira de Estados Unidos, usada de 1944 a 1979.
Ficheiro:Flag of the United Nations.svg|23px|Bandeira histórica Bandeira das Nacións Unidas, usada de 1947 a 1965.
Ficheiro:Flag of the Trust Territory of the Pacific Islands.svg|23px|Bandeira histórica Bandeira do Territorio en Fideicomiso das Illas do Pacífico, de 1965 a 1979.

## Véxase tamén 
### Ligazóns externas 
*
Bandeira das Illas Salomón

A **bandeira nacional das Illas Salomón** foi adoptada oficialmente o 18 de novembro de 1977. Está divida por unha banda de cor ouro (amarela) trazada sobre unha das súas diagonais. O triángulo superior da bandeira é de cor azul e o inferior é verde. No triángulo azul, cerca do bordo máis próximo á hasta, figuran cinco estrelas brancas de cinco puntas agrupadas.

A cor azul representa o océano que rodea as illas, a cor verde simboliza a terra, as cinco estrelas representan as cinco illas principais do país e a banda amarela é o símbolo da luz do sol.

## Outras bandeiras 

Ficheiro:Civil Ensign of the Solomon Islands.svg|23px Pavillón civil e pavillón do Estado.
Ficheiro:Naval Ensign of the Solomon Islands.svg|23px Pavillón naval.
Ficheiro:Government Ensign of the Solomon Islands.svg|23px Pavillón estatal.

## Véxase tamén 
### Ligazóns externas 
*
Douglas Nicholls

**Sir Douglas Ralph "Doug" Nicholls** KCVO, OBE, nado na Reserva Cummeragunja o 9 de decembro de 1906 e finado en Mooroopna o 4 de xuño de 1988, foi un político aborixe australiano do pobo Yorta Yorta.

## Traxectoria
Tamén foi un atleta profesional, pastor relixioso e un pioneiro loitador a prol da reconciliación entre os indíxenas de Australia e o goberno.
Nicholls foi o primeiro aborixe en ser galardoado coa Orde do Imperio Británico e o primeiro tamén en ser gobernador de Australia Meridional, cargo ó que tivo que renunciar por motivos de saúde en 1977.

## Notas 
## Véxase tamén 
### Ligazóns externas 
* Biography of Sir Douglas Nicholls (Pastor)
* Biography of Douglas Nicholls at Darebin Ethnic Communities Council site
* ABC Mission Voices – Cummeragunja. Koorie Heritage Trust
* A giant of the game
Segunda división española 1939/40

A tempada **1939–40** da Segunda División de España foi a 9ª edición deste torneo, a primeira baixo a ditadura de Francisco Franco, unha vez rematada a Guerra Civil. A categoría estivo composta por 5 grupos de 8 equipos. O Real Murcia ascendeu á Primeira División.
## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 2
### Grupo 3
### Grupo 4
### Grupo 5
## Primeira promoción de ascenso
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Segunda promoción de ascenso
## Véxase tamén
### Ligazóns externas 
* Web oficial da LFP
* Web oficial da Real Federación Española
Saltwater Band

**Saltwater Band** é un grupo musical australiano que provén de Galiwin'ku na Illa Elcho (Terra de Arnhem) a 560 quilómetros de Darwin. Os membros do grupo son do pobo aborixe yolngu e cantan na súa lingua na meirande parte das cancións. Os seus temas son unha mestura de sons tradicionais e reggae/ska con influencias pop. Un dos membros do grupo, Geoffrey Gurrumul Yunupingu, é parente de Mandawuy Yunupingu de Yothu Yindi e tamén foi membro da devandita banda Yothu Yindi.

O seu primeiro álbum *Gapu Damurrun*, vendeu máis de 10&nbsp;000 copias.

## Discografía 
* *Gapu Damurrun* (1999)
* *Djarridjarri* (2004)
* *Malk* (2009)

## Notas 
## Véxase tamén 
### Ligazóns externas 
* Deadly Vibe Issue 110 abril 2006 A Royal Occasion
* Land Rights News Saltwater Band
* Ididj Australia Barra'kuwuy Yunupingu
Forever Marshall Islands

**Forever Marshall Islands** (en inglés "Illas Marshall para sempre") é o himno nacional das Illas Marshall.
A súa letra, así como a música, foron creadas polo expresidente Amata Kabua. Foi adoptado no 1991, mudando o anterior himno, .

### Letra en inglés 
:My island (heart) lies o'er the ocean; 
:Like a wreath of flowers upon the sea; 
:With a (the) light of Maker from far above; 
:Shining the with the brilliance of rays of life; 
:Our Father's wondrous creation; 
:Bequeathed to us, our Motherland; 
:I'll never leave my dear home sweet home; 
:God of our forefathers protect and bless forever Marshall Islands.

### Letra en marshalés 
:Aelon eo ao ion lometo; 
:Einwot wut ko loti ion dren elae; 
:Kin meram in Mekar jen ijoilan; 
:Erreo an romak ioir kin meramin mour; 
:Iltan pein Anij eweleosim woj; 
:Kejolit kij kin ijin jikir emol; 
:Ijjamin Ilok jen in aolemo ran; 
:Anij an ro jemem wonakke im kej rammon Aelin kein am.

## Notas
Primeira Autonómica de Galicia 2011/12

A tempada **2011–12** da Primeira Autonómica de Galicia iniciouse o 4 de setembro de 2011&nbsp;e finalizou o 13 de maio&nbsp;de 2012.
## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 2
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 3
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 4
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén
### Ligazóns externas
*Federación Galega de Fútbol
*Sigue Tu Liga
*iCompetición
Murad Kajlayev

**Murad Magomedovich Kajlayev**, nado en Bakú o 15 de xaneiro de 1931, é un compositor e director de orquestra ruso de nacionalidade lak.

## Traxectoria
Fillo dun recoñecido médico, durante a guerra deu concertos para os feridos con outros compañeiros do instituto  Estudou composición na Conservatorio de Bakú con Boris Isaakovich Zeydman, aínda que foi expulsado polo seu ardor polos xéneros musicais non académicos axiña volveu ser admitido. Traballou como profesor nun conservatorio de Makhachkala e como director principal da orquestra sinfónica da radio do Daguestán (1957-1958), director artístico da Filharmonía do Dagestan (1963-1964), e secretario da Unión de Compositores da RSSFR (1968). Entre 1990 e 2000 dirixiu unha orquestra sinfónica Y.V.Silantiev e de 1993 a 1996 foi deputado na Duma Estatal.

Murad Kajlayev é o autor do primeiro balet nacional do Dagestán- “Goryanka” (A rapaza da montaña), do balet “Shamil”, de musicais e de música para filmes e espectáculos teatrais e mais tamén cancións, traballando co poeta Rasul Gamzatov. No ano 2010 fundou no Daguestán unha escola de música para nenos e en 2011 creou, na súa escola, o único múseo dedicado á cultura musical do Daguestán.

## Notas
Waitakere United

O **Waitakere United** é unha franquía de fútbol de Nova Zelandia, da cidade de Waitakere. Foi fundado en 2004 e aínda que posúe poucos anos de vida é un dos clubs máis coñecidos de Oceanía.

Conseguiu tres veces a ASB Premiership, sendo o segundo equipo máis gañador, detrás do Auckland City FC, con quen comparte unha rivalidade importante. Os dous participan do *derby de Auckland*, o clásico máis importante do continente oceánico.

A nivel continental gañou en dúas ocasións a Ou-League, a máxima competición a nivel de clubs de Oceanía. Fíxoo nas edicións de 2007 e 2007/08. Grazas a estes dous títulos xogou en dúas oportunidades na Copa Mundial de Clubs da FIFA, en 2007 perdeu co Sepahan FC de Irán por 3-1. En 2008 non mellorou para nada o seu rendemento e caeu co Adelaide United 2-1.
Mariano Ordóñez García

**Mariano Ordóñez García**, nado en Madrid o 8 de marzo de 1874 e finado na mesma cidade o 3 de xuño de 1938, foi un avogado e político español, foi ministro de Graza e Xustiza, ministro de Facenda e ministro de Mariña durante o reinado de Afonso XIII de España.

## Traxectoria 
Fillo de Ezequiel Ordóñez González, casou coa filla de Francisco Romero Robledo. Membro del Partido Conservador, iniciou a súa carreira política nas eleccións de 1903 nas que foi elixido deputado ao Congreso polo distrito de Tui, escano que volvería obter nos sucesivos comicios electorais celebrados ata a ditadura de Primo de Rivera.

Foi ministro de Graza e Xustiza en dúas ocasións: entre o 1 de setembro de 1920 e o 13 de marzo de 1921 no goberno que presidiu Eduardo Dato, e entre o 1 de abril e o 4 de decembro de 1922 nun gabinete presidido por Sánchez Guerra. Tamén foi ministro de Facenda entre o 7 de xullo e o 14 de agosto de 1921 nun goberno Allendesalazar, e ministro de Mariña entre o 8 de marzo e o 1 de abril de 1922 no goberno Sánchez Guerra.

## Véxase tamén 
### Bibliografía 
* 
*
Escarlatina

A **escarlatina** é unha doenza infecciosa causada polo estreptococo beta hemolítico do grupo A (*Streptococcus pyogenes*), que atinxe principalmente aos nenos, sendo a bacteria sensíbel á penicilina, entre outros antibióticos. A escarlatina é case sempre unha complicación da amigdalite/farinxite estreptocócica, aparecendo cerca de dous días logo do inicio dos síntomas desta.

As persoas infectadas polo axente, na maioría das veces, teñen febre e dores na gorxa (odinofaxia), o que dificulta a inxestión de alimentos. A pel sofre alteracións visíbeis, como escamación e arroibamento.

Caracterízase por eritemas (arroibamento cutáneo) que se espallan a partir dun punto no corpo, deixando as palmas das mans e dos pés e a rexión darredor da boca inalteradas. A lingua, inicialmente, é amarela debido á inflamación, mais despois escama e se torna vermello viva, con aparencia dun amorodo. Nalgúns casos, a lingua fica con bóchegas pequenas.

A súa transmisión acontece a través da saliva, por vía nasal, tose, espirros e respiración ou aínda a través do contacto con vestiario e obxectos contaminados.

O tratamento faise a través da administración de antibióticos, constituíndo a penicilina, aínda hoxe, o fármaco de primeira liña, dada a ausencia de resistencia documentada.

Non sendo debidamente tratada, poderán ocorrer hemorraxias no estómago, no bazo e no intestino. Alén da posibilidade de ocorreren convulsións, inflamación nos riles, infección nos tímpanos, dores fortes nas articulacións e problemas cardiovasculares.

## Notas 
## Véxase tamén 
### Bibliografía 
*
Minot, Dacota do Norte

**Minot** (['maɪ.nɑt]), cidade do estado de Dacota do Norte, un dos estados que conforman os Estados Unidos. Poboación:  habitantes (2010).
Hiperlipidemia

As **hiperlipidemias** ou **dislipemias** son un conxunto de alteracións metabólicas dos lípidos e lipoproteínas. Os distintos tipos clasifícanse mediante dous parámetros bioquímicos en sangue: o colesterol e os triglicéridos.

## Tipo I 
A hiperlipidemia tipo I prodúcese por unha acumulación de quilomicrons. Existen dous defectos xenéticos coñecidos que poden orixinar esta enfermidade: a deficiencia da lipoproteína lipase e a deficiencia de ApoC-II. A lipoproteína lipase escinde os lípidos mentres que a ApoC-II reforza a actividade de tal encima. Os pacientes afectos presentan unhas concentracións moi elevadas de triglicéridos, ata 1.000&nbsp;mg/dl, que poden producir acumulacións de graxa na pel (xantelasmas) ou incluso pancreatite aguda.

## Tipo II 
Na hiperlipidemia tipo II hai unha acumulación de LDL, producido na maior parte das ocasións por defectos xenéticos na síntese, maduración ou función do receptor de LDL. As persoas que só teñen un xene alterado amosan niveis moi elevados de triglicéridos, dado que a enfermidade ten un carácter dominante. As persoas cos dous alelos mutados padece unha enfermidade máis grave, con moito risco de infarto de miocardio antes dos 20 anos.

## Tipo III 
A hiperlipidemia tipo III débese a anomalías de ApoE, que interfire co correcto funcionamento dos quilomicrons e co VLDL. Os enfermos teñen un maior risco de aterosclerose.

Nos enfermos con sospeita desta enfermidade débese examinar a función tiroide xa que o hipotiroidismo ocasiona alteracións lipídicas semellantes.

## Tipo IV 
Das dislipemias, é a máis común. Os niveis de VLDL áchanse incrementados, moitas veces relacionados coa obesidade, o abuso de alcol etílico e a diabetes mellitus. Nos casos de orixe xenética, descoñécese o xene alterado.

## Tipo V 
Semellante á tipo I, hai elevación de quilomicrons e triglicéridos, con asociación a xantelasmas e pancreatite.

## Hipercolesterolemia 
Pode aparecer de forma illada en enfermidades hepáticas nas que haxa defectos na excreción biliar de colesterol. Hai ademais acumulación dunha lipoproteína anormal, a lipoproteína X. Non obstante, este tipo parece non estar asociado a un maior risco cardiovascular.

## Véxase tamén 
### Bibliografía 
* *Bioquímica*. Thomas M. Devlin. Cuarta edición. ISBN 84-291-7208-4
Lipoproteína

[miniatura|Estrutura dun [quilomicron. ApoA, ApoB, ApoC, ApoE (apolipoproteínas); T (triacilglicéridos); C (colesterol); verde (fosfolípidos).]]
miniatura|300px|Metabolismo das lipoproteínas plasmáticas.
Unha **lipoproteína** é un complexo formado por elementos proteicos e lipídicos, que se manteñen unidos por enlaces non covalentes, que se encontra no sangue. Cada unha das lipoproteínas posúe unha masa molecular, estrutura e densidade características. Á porción proteica da lipoproteína denomínase **apolipoproteína**. A súa misión é transportar os lípidos insolubles polo sangue.

En xaxún hai catro lipoproteínas, denominadas en función da súa densidade: 
* Lipoproteína de alta densidade (*High density lipoprotein* ou HDL)
* Lipoproteína de baixa densidade (*Low density lipoprotein* ou LDL). Nalgúns casos é denominada LDL 1
* Lipoproteína de densidade intermedia (*Intermediate lipoprotein* ou IDL). Nalgúns casos é denominada LDL 2
* Lipoproteína de moi baixa densidade (*Very low density lipoprotein* ou VLDL).

Tras a comida, áchase outra, o quilomicron, que transporta os triglicéridos dende o intestino delgado ata o sangue venoso por medio do conduto torácico.

Ademais destas, moitos encimas, transportadores, proteínas estruturais, antíxenos, adhesinas e toxinas son lipoproteínas. 

### Lipoproteínas transmembrana 
Algúns proteolípidos transmembrana, especialmente os que se encontran en bacterias, denomínanse lipoproteínas, pero non están relacionadas coas partículas lipoproteicas do plasma antes mencionadas. Estas proteínas transmembrana son difíciles de illar, xa que están estreitamente unidas á membrana lipídica, e adoitan necesitar lípidos para mostrar a súa verdadeira estrutrua e poden ser insolubles en auga. Xeralmente son necesarios deterxentes para illalas das membranas ás que está asociadas.

## Notas 
## Véxase tamén 
### Bibliografía 
* *Bioquímica*. Thomas M. Devlin. Cuarta edición. ISBN 84-291-7208-4 

### Outros artigos 
* Lipopéptido
Ácido fólico

{{chembox
| Verifiedfields = changed
| Watchedfields = changed
| verifiedrevid = 477231659
| Name = Ácido fólico
| ImageFile = Folic acid.svg
| ImageSize = 260px
| ImageAlt = Fórmula esquelética
| ImageFile1 = Folic-acid-3D-balls.png
| ImageSize1 = 250px
| ImageAlt1 = Modelo de bólas e paus
| ImageFile2 = Folic-acid-3D-spacefill.png
| ImageSize2 = 250px
| ImageAlt2 = Modelo de esferas macizas
| ImageFile3 = Folic acid crystals.jpg
| ImageSize3 = 150px
| ImageAlt3 = Ácido fólico en forma de pos laranxas
| IUPACName =Ácido (2*S*)-2-[(4-{[(2-amino-4-hidroxipteridin-6-il)metil]amino}fenil)formamido]pentanedioico
| OtherNames = Ácido *N*-&#x200b;(4-&#x200b;{[(2-&#x200b;amino-&#x200b;4-&#x200b;oxo-&#x200b;1,&#x200b;4-&#x200b;dihidropteridin-&#x200b;6-&#x200b;il)&#x200b;metil]&#x200b;amino}&#x200b;benzoil)-&#x200b;L-&#x200b;glutámico; ácido pteroil-L-glutámico; Vitamina B9; Vitamina Bc; Folacina
| Section1 = 
| Section2 = 
| Section7 = 
}}
O **ácido fólico** ou ácido pteroilglutámico, é unha vitamina hidrosoluble. O ácido fólico por si mesmo non é bioloxicamente activo, pero a súa importancia débese a que del derivan o tetrahidrofolato e outros derivados despois da súa conversión no fígado a ácido dihidrofólico, os cales transportan grupos hidroximetilo e formilo nas reaccións do metabolismo. No organismo humano, é necesario para colaborar na síntese de purinas e timina, que son constituíntes do ADN. Xunto á vitamina B12, é preciso para o crecemento, polo que o seu déficit pode producir un crecemento menor ao fisiolóxico.

Ademais, o ácido fólico intervén na maduración dos eritrocitos, e a falla desta vitamina produce unha anemia de eritrocitos de grande tamaño (megaloblástica).

## Notas 
## Véxase tamén 
### Outros artigos 
* Ácido tetrahidrofólico

### Bibliografía 
* *Tradado de Fisiología Médica*. Guyton. Undécima edición. ISBN 84-8174-926-5
Cobalamina

A **cobalamina**  ou vitamina B12 é unha vitamina hidrosoluble. Posúe un grupo prostético, que contén cobalto, con enlaces semellantes aos do ferro coa hemoglobina.

A cobalamina ten funcións metabólicas e actúa como coenzima aceptora de hidróxeno. Contribúe a reducir os ribonucleótidos a desoxirribonucleótidos, fundamental na replicación do ADN. Por mor destas funcións, intervén no crecemento e na maduración de eritrocitos.

A vitamina B12 está presente en moitos alimentos vexetais. Para a súa absorción é preciso a síntese de factor intrínseco, producido nas paredes do estómago. Unha vez unida ao factor, absórbese no íleo terminal.

O seu déficit ocasiona anomalías hematolóxicas, coma anemia macrocítica ou anemia perniciosa. A falla prolongada desta vitamina causa alteracións do tecido nervioso, especialmente nos cordóns posteriores da medula e nos cordóns lateais. Estas dexeneracións poden causar a perda da sensibilidade periférica ou incluso parálise.

O ligando axial superior do ión cobalto da cobalamina pode variar, o que orixina as seguintes substancias:
*Cianocobalamina (na que R = -CN), forma manufacturada non natural, usada como medicamento
*Hidroxocobalamina (R = -OH)
*Metilcobalamina (R = -Me), que é unha forma activa da vitamina B12
*Adenosilcobalamina (R = -Ado), que tamén é unha forma activa da vitamina B12.

## Véxase tamén 
### Outros artigos 
* Factor intrínseco
* Transcobalamina

### Bibliografía 
* *Tratado de Fisiología Médica*. Guyton. Undécima edición. ISBN 84-8174-926-5
Escudo de Kiribati

O **escudo de Kiribati** ten o mesmo deseño que a bandeira. A metade superior é rubia cunha fregata dourada voando sobre un sol nacente da mesmo cor. A metade inferior é azul con tres franxas ondeadas horizontais brancas que representan o océano Pacífico e os 3 grupos de illas que compoñen o país (as illas de Gilbert, de Phoenix e da Liña). Os 17 raios do sol representan as 16 illas Gilbert e a de Banaba.
Na parte inferior hai unha fita dourada co lema nacional “Te Mauri, Te Raoi ao Te Tabomoa” (Saúde, Paz e Prosperidade).

O Escudo de Armas foi proposto o 1 de maio de 1937 para o daquelas protectorado británico das illas de Gilbert e Ellice e converteuse na divisa oficial de Kiribati en 1979 co novo lema.
Kunan Kiribati

**Kunan Kiribati**, coñecido antes de 1989 como **Teirake kaini Kiribati**, é o himno nacional de Kiribati. Foi escrito e composto por Tamuera Ioteba Uriam, e adoptouse en 1979.

## Letra oficial, en kiribatiano
*Kunan Kiribati*

Teirake kaaini Kiribati, Anene ma te kakatonga, 
Tauraoi nakon te mwioko, Ma ni buokia aomata. 
Tauaninne nte raoiroi, Tangiria aomata nako. 
Tauaninne nte raoiroi, Tangiria aomata.

Reken te kabaia ma te rau Ibuakoia kaain abara Bon reken abara Bon reken te nano ae banin Ma te i-tangitangiri naba. 
Ma ni wakina te kabaia, Ma n neboa abara. 
Ma ni wakina te kabaia, Ma n neboa abara.

Ti butiko ngkoe Atuara Kawakinira ao kairika Nakon taai aika i maira. 
Buokira ni baim ae akoi. 
Kakabaia ara Tautaeka Ma ake a makuri iai. 
Kakabaia ara Tautaeka Ma aomata ni bane.

**Tradución:**

Érguete, Kiribati!
Canta con alegría!
Prepárate para aceptar a responsabilidade
e para axudar aos demais!
Sé firmemente xusto!
Ama a toda a xente!
Sé firmemente xusto!
Ama a toda a xente!

O logro da satisfacción
E a paz do noso pobo
Conseguiremos que os nosos corazóns latexen como un só,
Ama aos demais!
Promove a felicidade e a unidade!
Ama aos demais!
Promove a felicidade e a unidade!

Rogámosche, oh deus, que nos protexas e nos guíes nos días vindeiros.
Axúdanos coa túa amorosa man.
Bendí o noso goberno e a toda a nosa xente!
Bendí o noso goberno e a toda a nosa xente!

## Véxase tamén 
### Ligazóns externas
*Son de *Teirake Kaini Kiribati*, coa letra e máis información
Patriots of Micronesia

**Patriots of Micronesia** é o himno nacional dos Estados Federados de Micronesia. Foi adoptado en 1991, mudando o Preamble, anterior himno que tiña desde a súa independencia e conformación en 1979, o "Preamble". A melodía provén da canción alemá "Ich hab' mich ergeben" (que tamén foi un dos himnos non oficiais da Alemaña Occidental entre 1949 e 1952) así como vagamente a letra tamén. Johannes Brahms usou esta música en 1880. O pobo miskito de Nicaragua tamén a adaptaron para o seu propio himno nacional.

## Texto en  inglés
:This here we are pledging,
:with heart and with hand,
:Full measure of devotion
:to thee, our native land,
:Full measure of devotion
:to thee, our native land.

:Now all join the chorus,
:let union abide.
:Across all Micronesia
:join hands on every side,
:Across all Micronesia
:join hands on every side.

:We all work together,
:with hearts, voice and hand,
:Till we have made these islands
:another promised land,
:Till we have made these islands
:another promised land.

**Tradución**

Aquí estamos prometendo,
con corazón e con man,
Plenitude de devoción
para ti, nosa terra natal,
Plenitude de devoción
para ti, nosa terra natal.

Agora únanse todos ao coro,
permitir cumprir a Unión.
por toda a Micronesia
unir as mans de todos os sitios,
por toda a Micronesia
unir as mans de todos os sitios.

Todos traballamos xuntos,
con corazóns, voz e man,
Até que fagamos desta illas
outra terra prometida,
Até que fagamos destas illas
outra terra prometida.

## Véxase tamén
### Ligazóns externas
**Patriots of Micronesia* (son, letra e outra información)
Escudo dos Estados Federados de Micronesia

O **escudo dos Estados Federados de Micronesia** é un selo de forma circular, e figura nel unha palmeira sobre un illote representado esquematicamente de cor marrón. A palmeira e o illote están situados sobre un fondo de cor azul escura que simboliza o océano Pacífico. Sobre o océano aparecen representados, de cor azul clara, o ceo e a bandeira da Federación coas súas catro estrelas brancas, de cinco puntas cada unha, que simbolizan os catro grupos de illas que se uniron para formar os Estados Federados de Micronesia.

Baixo a palmeira, nunha fita de cor branca, pode lerse o lema nacional, “*Peace, Unity, Liberty*” (“*Paz, Unidade, Liberdade*”). Debaixo da fita figura o número *1979*, ano no que catro dos distritos do Territorio Fiduciario ratificaron unha nova Constitución para converterse nos Estados Federados da Micronesia.

O fondo de cor azul (claro e escuro) está rodeado por un bordo de cor branca, limitado na súa parte exterior por unha trama de cor azul. Neste bordo aparece escrita a lenda: “*Government of the Federated States of Micronesia*” (“*Goberno dos Estados Federados de Micronesia*”).
Bandeira dos Estados Federados de Micronesia

A **bandeira dos Estados Federados de Micronesia** foi adoptada o 10 de novembro de 1979. O campo azul representa o océano Pacífico, mentres que as catro estrelas brancas representan os catro grupos de illas que compoñen a Federación: Chuuk, Pohnpei, Kosrae e Yap.

Un deseño similar con seis estrelas en vez de catro utilizouse a partir de 1965 para o Territorio en Fideicomiso das Illas do Pacífico, cando tamén se representaba a Palau, as Illas Marshall e as Marianas do Norte, que decidiron non integrarse na Federación. (Kosrae era entón parte da illa Pohnpei, polo que ambas foron representadas por unha soa estrela.)

## Bandeiras históricas 

Ficheiro:Flag of the United States.svg|23px|Bandeira histórica Bandeira de Estados Unidos, usada de 1944 a 1979.
Ficheiro:Flag of the United Nations.svg|23px|Bandeira histórica Bandeira das Nacións Unidas, usada de 1947 a 1965.
Ficheiro:Flag of the Trust Territory of the Pacific Islands.svg|23px|Bandeira histórica Bandeira do Territorio en Fideicomiso das Illas do Pacífico, de 1965 a 1978.

### Bandeiras compoñentes dos Estados Federados de Micronesia 

Ficheiro:Flag of Chuuk.svg|Bandeira de Chuuk
Ficheiro:Flag of Kosrae.svg|Bandeira de Kosrae
Ficheiro:Yap flag.svg|Bandeira de Yap
Club Deportivo Grove

O **Club Deportivo Grove**, coñecido ata 2024 como **Unión Sociedad Deportiva O Grove**, é un club de fútbol galego. Compite na Preferente Autonómica de Galicia e o seu terreo de xogo é o Campo Municipal Monte da Vila.

## Historia 
En 2005 fundouse a Unión Sociedad Deportiva O Grove pola fusión dos dous clubs do concello, o SD Anduriña (1919-95) e o CD Grove (1960-05). Comezou xogando na Rexional Preferente. Acadou dúas ligas de Primeira Autonómica e a Copa Deputación de Pontevedra. O 3 de xullo de 2024, durante a asemblea xeral extraordinaria o club mudou o seu nome polo de Club Deportivo Grove, recuperando así a súa antiga denominación co apoio da maioría das persoas socias do club que asistiron á asemblea.

### Tempada a tempada 
|valign="top" width=0%|

|}

### Palmarés
*2 Ligas Primeira División Autonómica (2011/12 e 2014/15)
*1 Copa Deputación Pontevedra (2011/12)

## Notas 
### Véxase tamén
### Ligazóns externas
*Datos do club en siguetuliga.es